CELEX: 32011D0705
Language: el
Date: 2011-10-27 00:00:00
Title: 2011/705/ΚΕΠΠΑ: Απόφαση 2011/705/ΚΕΠΠΑ του Συμβουλίου, της 27ης Οκτωβρίου 2011 , για την κατάργηση της απόφασης 2010/145/ΚΕΠΠΑ για την ανανέωση των μέτρων προς υποστήριξη της αποτελεσματικής εφαρμογής της εντολής του Διεθνούς Ποινικού Δικαστηρίου για την πρώην Γιουγκοσλαβία (ICTY)

28.10.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 281/27
            
         ΑΠΌΦΑΣΗ 2011/705/ΚΕΠΠΑ ΤΟΥ ΣΥΜΒΟΥΛΊΟΥ
   της 27ης Οκτωβρίου 2011
   για την κατάργηση της απόφασης 2010/145/ΚΕΠΠΑ για την ανανέωση των μέτρων προς υποστήριξη της αποτελεσματικής εφαρμογής της εντολής του Διεθνούς Ποινικού Δικαστηρίου για την πρώην Γιουγκοσλαβία (ICTY)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την ίδρυση της Ευρωπαϊκής Ένωσης, και ιδίως το άρθρο 29,
   Εκτιμώντας τα ακόλουθα:
   
               (1)
            
            
               Στις 8 Μαρτίου 2010 το Συμβούλιο εξέδωσε την απόφαση 2010/145/ΚΕΠΠΑ του Συμβουλίου (1) για την ανανέωση των μέτρων προς υποστήριξη της αποτελεσματικής εφαρμογής της εντολής του Διεθνούς Ποινικού Δικαστηρίου για την πρώην Γιουγκοσλαβία (ICTY). Η εν λόγω απόφαση λήγει στις 16 Μαρτίου 2012.
            
         
               (2)
            
            
               Η απόφαση 2010/145/ΚΕΠΠΑ αποσκοπεί στην απαγόρευση της εισόδου στο έδαφος των κρατών μελών ή της διαμέσου του εδάφους τους διέλευση προσώπων που επιδίδονται σε δραστηριότητες οι οποίες βοηθούν φυγόδικους να εξακολουθούν να διαφεύγουν της δικαιοσύνης για εγκλήματα για τα οποία τους έχει απαγγελθεί κατηγορία από το ICTY ή άλλως προσπαθούν να παρεμποδίσουν την εκτέλεση της εντολής του ICTY.
            
         
               (3)
            
            
               Στις 22 Ιουλίου 2011 ο Goran HADZIC μεταφέρθηκε και τελεί υπό κράτηση στο ICTY. Ήταν ο τελευταίος κατηγορούμενος από το ICTY ο οποίος διέφευγε.
            
         
               (4)
            
            
               Ως εκ τούτου, η απόφαση 2010/145/ΚΕΠΠΑ θα πρέπει να καταργηθεί,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 2010/145/ΚΕΠΠΑ καταργείται.
   Άρθρο 2
   Η παρούσα απόφαση αρχίζει να ισχύει την ημερομηνία έκδοσής της.
   
      Λουξεμβούργο, 27 Οκτωβρίου 2011.
      
         
            Για το Συμβούλιο
         
         
            Ο Πρόεδρος
         
         J. MILLER
      
   
   
      (1)  ΕΕ L 58 της 9.3.2010, σ. 8.